open-index/open-wikipedia-markdown huggingface dataset:
ยุทธหัตถี (แก้ความกำกวม)

**ยุทธหัตถี** สามารถหมายถึง
* ยุทธหัตถี การรบบนหลังช้าง
* สงครามยุทธหัตถี สงครามระหว่างไทยและพม่าในปี พ.ศ. 2135 โดยมีการรบบนหลังช้างระหว่างสมเด็จพระนเรศวรมหาราช กับ มังสามเกียด เป็นเหตุการณ์ตัดสินฝ่ายแพ้ชนะ
* ตำนานสมเด็จพระนเรศวรมหาราช ภาค ๕ ยุทธหัตถี ภาพยนตร์โดย หม่อมเจ้าชาตรีเฉลิม ยุคล
โปรงแดง

**โปรงแดง **  อยู่ในวงศ์ Rhizophoraceae ลำต้นสูง ตรง มีรากค้ำยันสั้น ถ้าขึ้นในบริเวณที่ชื้นจะมีรากอากาศ กิ่งมีลักษณะโป่งพองตามข้อเห็นชัดเจน ใบเดี่ยว เหนียวคล้ายหนัง ผิวใบเป็นมัน ดอกช่อ ผลรูปไข่เนื้อนุ่ม กลีบเลี้ยงติดทน เมล็ดงอกตั้งแต่อยู่บนต้น ลำต้นใต้ใบเลี้ยงทรงกระบอก โผล่ออกจากผลตั้งแต่อยู่บนต้น

โปรงแดงมีการกระจายพันธุ์อย่างกว้างขวาง ตั้งแต่แอฟริกา อินเดีย จนถึงออสเตรเลีย มีแทนนิน ใช้ฟอกหนังได้เช่นเดียวกับโปรงขาว เปลือกและน้ำยางให้สารสีแดงและดำ ใช้ในการทำผ้าบาติก ใช้ย้อมฝาดแห อวน และเสื่อ ในเปลือกลำต้นมีแทนนิน 20 – 40% เปลือกให้สีย้อมสีน้ำตาล เมื่อผสมกับครามจะให้สีออกดำหรือม่วง 
## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 3: พืชให้สีย้อมและแทนนิน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 75 – 79



หมวดหมู่:วงศ์โกงกาง
หมวดหมู่:พืชให้สีย้อม
หมวดหมู่:ไม้ป่าชายเลน
โปรงขาว

**โปรง**หรือ**โปรงขาว**  อยู่ในวงศ์ Rhizophoraceae เป็นไม้ยืนต้น ลำต้นทรงกระบอก มีพูพอน มีรากอากาศเมื่อขึ้นในบริเวณชื้นแฉะ ใบเดี่ยว เหนียวคล้ายหนัง ดอกช่อ ผลเนื้อนุ่ม รูปกรวยรี กลีบเลี้ยงติดทน เมล็ดงอกขณะอยู่บนต้น ลำต้นใต้ใบเลี้ยงรูปกระบองโผล่พ้นผลออกมาขณะที่อยู่บนต้น ขึ้นในป่าที่น้ำทะเลท่วมถึง กระจายพันธุ์ตั้งแต่ปากีสถาน อินเดีย จนถึงเกาะนิวกินี ในอินเดียและเอเชียตะวันออกเฉียงใต้ใช้ใบและเปลือกในการฟอกหนัง น้ำสีดำที่สกัดจากเปลือกใช้ในอุตสาหกรรมผ้าบาติก ลำต้นใช้ทำเสาและเผาถ่าน เปลือกไม้มีแทนนิน 25 – 37% 
## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 3: พืชให้สีย้อมและแทนนิน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. 



หมวดหมู่:วงศ์โกงกาง
หมวดหมู่:พืชให้สีย้อม
หมวดหมู่:ไม้ป่าชายเลน
ลำต้นใต้ใบเลี้ยง

thumb|แผนภาพของเมล็ด Scouler's willow (''Salix scouleriana'') แสดงตำแหน่งของลำต้นใต้ใบเลี้ยง

**ลำต้นใต้ใบเลี้ยง **หรือ **ไฮโพคอทิล ** (**hypocotyl** ย่อมาจาก *hypocotyledonous stem* หมายถึงอยู่ใต้ใบเลี้ยง) เป็นส่วนหนึ่งของลำต้นของต้นกล้าที่เพิ่งงอก ตำแหน่งจะอยู่ใต้ใบเลี้ยงและอยู่เหนือรากแรกเกิด ในพืชบางชนิดจะเป็นส่วนสะสมอาหาร

หมวดหมู่:กายวิภาคศาสตร์ของพืช
หมวดหมู่:พืช
เทพนม เมืองแมน

ศาสตราจารย์ นายแพทย์ **เทพนม เมืองแมน** (เกิด 18 กันยายน พ.ศ. 2479)  อดีตแพทย์ชาวไทย ผู้เชี่ยวชาญด้านการผ่าตัดเส้นเลือดหัวใจ และอดีตอาจารย์มหาวิทยาลัย

## ประวัติ
เกิดที่ย่านศรีย่าน กรุงเทพมหานคร มีชื่อเล่นว่า "แดง" เป็นบุตรศาสตราจารย์ นายแพทย์ หลวงพิณพากย์พิทยาเภท (พิณ เมืองแมน) อดีตปลัดกระทรวงสาธารณสุข กับคุณหญิงจำนงค์ พิณพากย์พิทยาเภท (สกุลเดิม วีระไวทยะ) อดีตคณบดีคณะพยาบาลศาสตร์ มหาวิทยาลัยมหิดล ด้านครอบครัวสมรสกับนางชยพร เมืองแมน มีบุตรชายหญิง 2 คน คือ สุพิชยะ เมืองแมน และพิมพร เมืองแมน

สำเร็จการศึกษาระดับมัธยมศึกษาจากโรงเรียนเซนต์คาเบรียล, ปริญญาตรี ด้านสาธารณสุขศาสตร์ เกียรตินิยมอันดับหนึ่ง มหาวิทยาลัยมหิดล, ปริญญาโทและเอก ด้านสาธารณสุขศาสตร์ มหาวิทยาลัยฮาร์วาร์ด สหรัฐอเมริกา

เทพนม สนใจศึกษาค้นคว้าในสิ่งที่วิทยาศาสตร์ไม่สามารถพิสูจน์ได้ เช่น ผีหรือวิญญาณ, การกลับชาติมาเกิด, มนุษย์ต่างดาว  โดยที่เจ้าตัวอ้างว่าสามารถติดต่อสื่อสารกับสิ่งเหล่านี้ได้ โดยอ้างว่าสามารถติดต่อได้ตั้งแต่อายุ 6-7 ขวบ และเชื่อว่าตัวเองในอดีตชาติเคยเกิดบนดาวอังคารมีชื่อว่า "พีระติ"  และปัจจุบันเป็นนายกสมาคมค้นคว้าทางจิตแห่งประเทศไทย

## ตำแหน่ง
* อดีตคณบดี คณะสาธารณสุขศาสตร์ มหาวิทยาลัยมหิดล
* อดีตคณบดี คณะสิ่งแวดล้อมและทรัพยากรศาสตร์ มหาวิทยาลัยมหิดล
* อดีตที่ปรึกษารัฐมนตรีช่วยว่าการกระทรวงสาธารณสุข
* อดีตที่ปรึกษาผู้ว่าราชการกรุงเทพมหานคร (พลตรี จำลอง ศรีเมือง)

## เครื่องราชอิสริยาภรณ์

## อ้างอิง

หมวดหมู่:ศาสตราจารย์
หมวดหมู่:แพทย์ชาวไทย
หมวดหมู่:อาจารย์คณะแพทยศาสตร์
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:พรรคประชาธิปัตย์
หมวดหมู่:บุคคลจากเขตดุสิต
พระเจ้าชางทัง

**เฉิง ทัง** (; พระนามพระราชสมภพ: **จื่อ ลฺหวี่** () ) ในกระดูกเสี่ยงทายบันทึกพระนามพระองค์เป็น **ไท่อี่** (太乙) หรือ **ต้าอี่** (大乙) เป็นพระมหากษัตริย์องค์แรกในราชวงศ์ชาง ตามธรรมเนียมแล้ว พระเจ้าชางทังถือเป็นผู้ปกครองที่มีคุณธรรม ดังปรากฏในพระนามฉายาทั่วไปที่ประทานแก่พระองค์ว่า "**ทังผู้สมบูรณ์แบบ**" (เฉิง ทัง) ตามตำนาน พระองค์เป็นผู้คนคนสุดท้ายในชางยุคก่อนราชวงศ์ โดยโค่นล้มพระเจ้าเจี๋ย กษัตริย์องค์สุดท้ายแห่งราชวงศ์เซี่ย

## โค่นล้มราชวงศ์เซี่ย
ทังปกครองอาณาจักรชาง (รู้จักกันในประวัติศาสตร์นิพนธ์ว่าชางยุคก่อนราชวงศ์) หนึ่งในอาณาจักรหลายแห่งภายใต้ประเทศราชของราชวงศ์เซี่ย เป็นเวลา 17 ปี ในรัชสมัยพระเจ้าเจี๋ย ชางทังเริ่มมีอำนาจในช่วงแรกที่แลกมาด้วยข้าราชบริพารคนอื่น ๆ ของเซี่ย พระองค์สามารถรับเสียงสนับสนุนจากอาณาจักรเล็ก ๆ มากถึง 40 อาณาจักร ทังเห็นว่าพระเจ้าเจี๋ยงทรงดูแลราษฎรของพระองค์ไม่ดี และใช้เรื่องนี้เชิญชวนผู้อื่น ตามตำนานระบุว่า ครั้งหนึ่งชางทังตรัสว่าการสร้างความโกลาหลไม่ใช่สิ่งที่พระองค์ต้องการ แต่เมื่อดูความหวาดกลัวของเจี๋ย พระองค์จำต้องทำตามอาณัติแห่งสวรรค์และใช้โอกาสนี้โค่นล้มราชวงศ์เซี่ย ข้อดีก็คือพระองค์ชี้ให้เห็นว่าแม้แต่นายพลทหารของเจี๋ยเองก็ไม่เชื่อฟังคำสั่งของเขา

ทังนำทัพปราบปรามดินแดนที่เป็นมิตรกับราชวงศ์เซี่ยทางตะวันออกก่อน แล้วจึงโจมตีเมืองหลวงของราชวงศ์เซี่ย พระเจ้าเจี๋ยหนีไปเมืองอันอี้ ทังยกทัพตามไปรบกันที่เมืองหมิงเถียว พระเจ้าเจี่ยพ่ายแพ้ หนีไปเมืองหนานเฉา และสิ้นพระชนม์ที่นั่น

## อ้างอิง

* หลี่เฉวียน. ประวัติศาสตร์จีนฉบับย่อ แปลโดย เรืองชัย ทรัพย์เกษมชัย. กรุงเทพฯ: มติชน. 2556

ทัง
หมวดหมู่:พระมหากษัตริย์ผู้ทรงก่อตั้ง
ซาลูต ซาลอน

thumb|ซอนยา ลีนา ชมิด กับการแสดงหุ่นกระบอก
**ซาลูต ซาลอน** () เป็นกลุ่มดนตรีแชมเบอร์มิวสิกหญิงล้วน 4 ชิ้นจากเมืองฮัมบวร์ค ประเทศเยอรมนี ก่อตั้งโดยนักไวโอลินหญิงสองคน คือ อังเงลิกา บัคมานน์ (Angelika Bachmann) และไอริส ซิกฟรีด (Iris Siegfried) ในปี ค.ศ. 2000 ทั้งคู่เป็นเพื่อนกันมาตั้งแต่ชั้นมัธยม และมีนักดนตรีหญิงอีกสองคนในตำแหน่งเชลโลและเปียโน ปัจจุบันเล่นโดยซอนยา ลีนา ชมิด (Sonja Lena Schmid) และแอนน์-มอนิกา ฟอน ชวาร์ดสกี (Anne-Monika von Twardowski)

ดนตรีของซาลูต ซาลอน เป็นการนำดนตรีคลาสสิกมาเรียบเรียงใหม่ แสดงร่วมกับการแสดงหุ่นกระบอก สลับกับทำนองเพลงฮิตจากภาพยนตร์ เพลงแจ๊ส เพลงป็อป ดนตรีแทงโก และการแสดงความสามารถเฉพาะตัวของนักดนตรีทั้งสี่ในแนวขบขัน ชื่อวงนำมาจากชื่อผลงาน *[[Salut d'Amour]]* ของเอ็ดเวิร์ด เอลการ์

ซาลูต ซาลอนมีชื่อเสียงจากออกตระเวนแสดงสด ในแต่ละปีวงออกแสดงมากกว่า 100 ครั้งในหลายประเทศทั่วโลก รวมถึงเป็นตัวแทนเมืองฮัมบวร์ค ในการแสดงนิทรรศการนานาชาติเอ็กซ์โป 2010 ที่เซี่ยงไฮ้ ประเทศจีน

## ประวัติ
สมาชิกผู้ก่อตั้งวงควอเต็ด สองคนพบกันครั้งแรกขณะนั่งโต๊ะเดียวกันในห้องซ้อมดนตรีของโรงเรียนในช่วงทศวรรษ 1980 นับตั้งแต่นั้นมา พวกเขาก็ได้แสดงร่วมกันอย่างต่อเนื่อง โดยเฉพาะอย่างยิ่งหลังจากจบการศึกษาจากโรงเรียนมัธยมปลาย พวกเขาก็ได้ร่วมแสดงกับนักเปียโน อเมลี วิงเคลอร์ พวกเขาจะเล่นดนตรีในสไตล์ที่นิยมในศตวรรษที่ 19 และ 20 การแสดงครั้งแรกในฐานะวงควอเต็ด เกิดขึ้นในฤดูใบไม้ร่วงปี 1999 โดยมีบาคมานน์และซิกฟรีดเล่นไวโอลิน วิงเคลอร์เล่นเปียโน และซิโมน บาคมานน์เล่นเชลโล เมื่อวันที่ 3 มกราคม 2003 พวกเขาได้แสดงคอนเสิร์ตใหญ่ครั้งแรกในฮัมบูร์ก มูสิคฮัลเลอ ในปีเดียวกันนั้นเอง พวกเขาได้ออกอัลบั้มซีดีชุดแรกกับค่ายวอร์เนอร์ ในชื่อ What Can the Heart Return หลังจากนั้นไม่นาน วอร์เนอร์ก็ได้เสนอสัญญาบันทึกเสียงให้กับพวกเขา นับตั้งแต่นั้นมา วงควอเต็ดนี้ได้เล่นคอนเสิร์ตมากกว่า 100 ครั้งต่อปี โดยมีการเปลี่ยนแปลงสมาชิกบ้าง แต่ Bachmann และ Siegfried ยังคงอยู่กับวงตลอดจนถึงเดือนพฤศจิกายน 2022 และตั้งแต่ปี 2008 พวกเขาได้แสดงร่วมกับนักเปียโน Anne von Twardowski และนักเชลโล Sonja Lena Schmid อย่างต่อเนื่อง

ในปี 2003 วง Salon ได้จัดคอนเสิร์ตต่างประเทศครั้งแรก นับตั้งแต่นั้นมา พวกเขาได้ไปแสดงในต่างประเทศมากมาย ทั้งในสหรัฐอเมริกา แคนาดา ชิลี รัสเซีย สวิตเซอร์แลนด์ อิตาลี ลักเซมเบิร์ก สเปน และจีน โดยพวกเขาเป็นตัวแทนของเมืองฮัมบูร์กในฐานะทูตดนตรีในงาน World Expo 2010 ที่เซี่ยงไฮ้ นอกจากนี้พวกเขายังได้ปรากฏตัวในรายการโทรทัศน์และวิทยุหลายครั้งอีกด้วย

วง Salut Salon ฉลองครบรอบสิบปีในปี 2012 ด้วยการทัวร์คอนเสิร์ต ซึ่งรวมถึงเมืองปูเน่ ประเทศอินเดีย และในปี 2016 พวกเขาได้เปิดตัวในนครนิวยอร์กด้วยคอนเสิร์ตโปรแกรม "Carnival of the Animals and Other Phantasies" ที่ศูนย์ Michael Schimmel Center

## แหล่งข้อมูลอื่น

* 

หมวดหมู่:กลุ่มดนตรีสัญชาติเยอรมัน
หมวดหมู่:กลุ่มดนตรีที่ก่อตั้งในปี พ.ศ. 2543
หมวดหมู่:เกิร์ลกรุปยุโรป
พระเจ้าซาร์กอนแห่งแอกแคด

**พระเจ้าซาร์กอนแห่งแอกแคด** หรือ **พระเจ้าซาร์กอนมหาราช** ปฐมกษัตริย์ของราชวงศ์ชาวแอคคาเดียก็คือราชวงศ์แอคคัด

พระองค์เป็นพระมหากษัตริย์ที่มีชื่อเสียง เนื่องจากประมาณปี 2800 ก่อน ค.ศ. พระองค์ได้ยกกำลังกองทัพบุกในเชตซูเมอร์ ทำให้นครรัฐซูเมอร์ยอมแพ้ พระองค์ได้รวมดินแดนต่าง ๆ ในหุบเขานี้เข้าไว้ภายใต้การปกครองของพระองค์ และได้จัดการปกครองให้เป็นระเบียบด้วยการปกครองแบบรวมอำนาจ และการปกครองระบบนี้ก็ได้กลายเป็นตัวอย่างของรัฐอื่น ๆ ที่เกิดขึ้นในเวลาต่อมา

## อ้างอิง

หมวดหมู่:พระมหากษัตริย์สุเมเรียน
หมวดหมู่:พระมหากษัตริย์แอกแคด
หมวดหมู่:มหาราช
พระพรหมโมลี (วิลาศ ญาณวโร)

**พระพรหมโมลี** นามเดิม **วิลาศ ทองคำ** ฉายา **าณวโร** เป็นพระราชาคณะเจ้าคณะรอง อดีตเจ้าอาวาสวัดยานนาวา เป็นนักเขียนวรรณกรรมศาสนาพุทธ โดยเฉพาะผลงาน 3 ชิ้น ได้แก่ ภูมิวิลาสินี วิมุตติรัตนมาลี และกรรมทีปนี ได้รับรางวัลชนะเลิศวรรณกรรมสาขาศาสนา จากธนาคารกรุงเทพ

## ประวัติ
**พระพรหมโมลี** เดิมชื่อ **วิลาศ ทองคำ** เกิดวันอังคาร ขึ้น 7 ค่ำ เดือน 7 ปีมะแม พ.ศ. 2473 ตรงกับวันที่ 3 เดือนมิถุนายน ค.ศ. 1930 บิดาชื่อ นาย บัว มารดาชื่อ นาง ยม ทองคำ บ้านเกิดอยู่ที่ตำบลอุโลกสี่หมื่น อำเภอท่ามะกา จังหวัดกาญจนบุรี เมื่อพ้นปฐมวัย วันที่ 16 มิถุนายน พ.ศ. 2486 บรรพชาเป็นสามเณรที่วัดแท่นดงรังวรวิหาร มีพระครูวรวัตตวิบูล  วัดแสนตอ อำเภอท่ามะกา จังหวัดกาญจนบุรี เป็นพระอุปัชฌาย์ และอุปสมบทเมื่อวันอาทิตย์แรม 11 ค่ำ เดือน 8 ปีขาล พ.ศ. 2493 สมเด็จพระพุทธโฆษาจารย์ (ฟื้น ชุตินฺธโร) วัดสามพระยา กรุงเทพมหานคร เป็นพระอุปัชฌาย์ พระครูสุทธิวรคุณ วัดสุทธิวราราม กรุงเทพมหานคร เป็นพระกรรมวาจาจารย์ และพระครูกัลยาณวิสุทธิ์ วัดดอน กรุงเทพมหานคร เป็นพระอนุสาวนาจารย์ ได้รับฉายาว่า ญาณวโร 

## มรณภาพ
มรณภาพลงเมื่อครั้งเดินทางไปยังเมืองทวาย เพื่อค้นคว้าข้อมูลเกี่ยวกับงานเผยแผ่พระพุทธศาสนาของพระโสณเถระและพระอุตรเถระ มรณภาพด้วยอาการหัวใจล้มเหลวเฉียบพลัน เมื่อ วันพฤหัสบดีที่ 11 มกราคม พ.ศ. 2544 รวมอายุได้ 70 ปี 7 เดือน 8 วัน

## สมณศักดิ์
* พ.ศ. 2510 เป็นพระราชาคณะชั้นสามัญที่ *พระศรีวิสุทธิโสภณ*
* พ.ศ. 2516 เป็นพระราชาคณะชั้นราชที่ *พระราชวิสุทธิโสภณ อภิมณฑ์ศาสนบัณฑิต มหาคณิสสร บวรสังฆาราม คามวาสี*
* พ.ศ. 2524 เป็นพระราชาคณะชั้นเทพที่ *พระเทพมุนี ศรีวิสุทธินายก ตรีปิฎกบัณฑิต ยติคณิสสร บวรสังฆาราม คามวาสี*
* พ.ศ. 2532 เป็นพระราชาคณะชั้นธรรม *[[พระธรรมธีรราชมหามุนี]] คัมภีรญาณวิมล โสภณธรรมานุสิฐ มหาคณิสสร บวรสังฆาราม คามวาสี*
* พ.ศ. 2537 เป็นพระราชาคณะเจ้าคณะรองที่ *[[พระพรหมโมลี]] ศรีสังฆโสภณ วิมลสีลาจารนิวัฐ สุจิตวรรณกรรมดิลก ตรีปิฎกบัณฑิต มหาคณิสสร บวรสังฆาราม คามวาสี*

## ผลงานในพระพุทธศาสนา
* ดำเนินงานการศึกษาของพระสงฆ์ ทั้งเป็นครูสอนพระปริยัติ และเป็นกรรมการตรวจธรรมบาลีสนามหลวง
* ได้รับปริญญาพุทธศาสตร์ดุษฎีบัณฑิตกิตติมศักดิ์ มหาจุฬาลงกรณ์ราชวิทยาลัย (เมื่อ พ.ศ. 2532)
* เป็นกรรมการศูนย์ควบคุมการไปต่างประเทศสำหรับพระภิกษุสงฆ์สามเณร (พ.ศ. 2537)

### ผลงานหนังสือ
* โลกทีปนี (กรกฎาคม พ.ศ. ๒๕๐๖)
* มุนีนาถทีปนี (ตุลาคม พ.ศ. ๒๕๐๖)
* วิปัสสนาทีปนี (ธันวาคม พ.ศ. ๒๕๐๖)
* โลกนาถทีปนี (มีนาคม พ.ศ. ๒๕๐๗))
* ภาวนาทีปนี (ตุลาคม พ.ศ. ๒๕๐๗)
* โพธิธรรมทีปนี (ธันวาคม พ.ศ. ๒๕๐๗)
* ภูมิวิลาสินี (พฤศจิกายน พ.ศ. ๒๕๑๑) - ได้รับรางวัลชนะเลิศวรรณกรรมสาขาศาสนาเมื่อวันที่ ๙ เมษายน พ.ศ. ๒๕๑๓
* วิมุตติรัตนมาลี (พฤศจิกายน พ.ศ. ๒๕๑๕) - ได้รับรางวัลชนะเลิศวรรณกรรมสาขาศาสนาเมื่อวันที่ ๑๒ ธันวาคม พ.ศ. ๒๕๑๖
* กรรมทีปนี (ตุลาคม พ.ศ. ๒๕๑๗) - ได้รับรางวัลชนะเลิศวรรณกรรมสาขาศาสนาเมื่อวันที่ ๑๖ พฤษภาคม พ.ศ. ๒๕๑๙'''
* วิปัสสนาวงศ์ (พ.ศ. ๒๕๔๓)

### การบริหาร ปกครองคณะสงฆ์
* อดีตเจ้าอาวาสวัดดอน (ปัจจุบัน ชื่อ วัดบรมสถล)
* อดีตเจ้าอาวาสวัดยานนาวา (พ.ศ. 2531 - พ.ศ. 2544)
* อดีตเจ้าคณะภาค 1
* อดีตคณะกรรมการ ศตภ.
* อดีตกรรมการมหาเถรสมาคม 

## อ้างอิง

หมวดหมู่:ภิกษุในสังกัดคณะสงฆ์มหานิกาย
วิลาส
หมวดหมู่:เจ้าคณะภาค 1
หมวดหมู่:เจ้าอาวาส
หมวดหมู่:เปรียญธรรม 9 ประโยค
หมวดหมู่:นักเขียนชาวไทย
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย
หมวดหมู่:เสียชีวิตจากภาวะหัวใจล้มเหลว
หมวดหมู่:บุคคลจากอำเภอท่ามะกา
หมวดหมู่:ภิกษุจากจังหวัดกาญจนบุรี
หมวดหมู่:ภิกษุจากวัดยานนาวา
สะพานยื่น

[thumb|สะพาน Pierre Pflimlin ข้าม[แม่น้ำไรน์ ระหว่างเยอรมนีกับฝรั่งเศส]]

**สะพานยื่น** () คือ สะพานรูปแบบหนึ่งที่ใช้คานยื่น และใช้โครงสร้างแนวนอนในการยึดเสาค้ำหรือคานต่าง ๆ เข้าด้วยกัน เพื่อรองรับน้ำหนักของสะพาน สะพานยื่นอาจเป็นรูปแบบที่เรียบง่ายสำหรับสะพานลอย แต่สะพานยื่นขนาดใหญ่ที่มีการออกแบบสำหรับถนนหรือทางรถไฟจะใช้เสาค้ำซึ่งสร้างจากเหล็ก หรือคานขนาดใหญ่ซึ่งสร้างจากคอนกรีตอัดแรง สะพานยื่นเหล็กคือการพัฒนาและการค้นพบที่ยิ่งใหญ่ทางวิศวกรรม เพราะสะพานรูปแบบนี้สามารถยืดขยายระยะทางกว่า 1,500 ฟุต (460 เมตร) และสามารถสร้างอย่างง่าย ๆ ด้วยคุณสมบัติของสะพานที่มีความผิดพลาดเล็กน้อยหรือไม่ผิดพลาดเลย และเป็นสะพานที่แข็งแรงที่สุดโดยธรรมชาติ

## สมุดภาพ
 perrow="3">
ไฟล์:Pont Jacques Cartier Montreal.JPG|สะพานฌัก การ์ตีเย (Jacques Cartier Bridge) รัฐเกแบ็ก แคนาดา
ไฟล์:Pont de Québec, vue est.jpg|สะพานเกแบ็ก เกแบ็ก แคนาดา
ไฟล์:Forthbridge feb 2013.jpg|สะพานฟอร์ท ประเทศสกอตแลนด์ สหราชอาณาจักร
ไฟล์:Minato Ohashi Osaka JPN 001.jpg|สะพานมินะโตะ เมืองโอซะกะ ญี่ปุ่น
ไฟล์:Queensboro Bridge from Manhattan side.jpg|สะพานควีนส์โบโร (Queensboro Bridge) นครนิวยอร์ก สหรัฐ


## ดูเพิ่ม
* สะพานขึง
* สะพานแขวน
* รายชื่อสะพานยื่นที่ยาวที่สุดในโลก

หมวดหมู่:สะพาน

หมวดหมู่:สะพานแบ่งตามประเภทโครงสร้าง
มีมางสา

**ลัทธิมีมางสา** (; ) เป็นปรัชญาในศาสนาฮินดู คำว่ามีมางสาหมายถึงการสอบสวนซึ่งปรัชญานี้มาจากการสอบสวนเกี่ยวกับพระเวทโดยเน้นส่วนที่เป็นมันตระและพราหมณะของพระเวท ลัทธินี้เริ่มต้นโดยไชมิณิ ซึ่งเป็นผู้แต่งคัมภีร์มีมางสาสูตร ต่อมา ประภากระและกุมาริละ ภัฏฏะ ได้นำมาพัฒนาต่อจนแตกเป็นสองสำนัก 

ปรัชญามีมางสาเป็นพหุสัจจนิยม ถือว่าความจริงแท้มีมากมาย คัมภีร์พระเวทเกิดขึ้นเองตามธรรมชาติ จึงเป็นสิ่งที่ศักดิ์สิทธิ์ที่สุด สิ่งที่พระเวทบอกว่าควรถือเป็นธรรม สิ่งที่พระเวทบอกว่าไม่ควร ถือเป็นอธรรม ธรรมจะนำมาซึ่งความสุข มี 4 ระดับคือ เกิดจากทรัพย์สิน เกิดจากการบำรุงกามคุณทั้งห้า ความสงบใจ และการหลุดพ้นไปจากอำนาจของกิเลส ปรัชญานี้ถือว่าชีวาตมันหรืออัตตาเป็นอมตะ และมีจำนวนมากเป็นอนันตะ หรือนับไม่ถ้วน ร่างกายเป็นพาหนะของชีวาตมัน โลกและสิ่งต่าง ๆ ในโลกเกิดจากปัจจัยตามธรรมชาติไม่ใช่การสร้างของพระเจ้า โลกจะดำรงอยู่ตลอดไป โดยไม่มีพระเจ้ามาทำลายได้

## อ้างอิง
* ฟื้น ดอกบัว.ปวงปรัชญาอินเดีย. กทม. ศยาม. 2555 หน้า 74 - 81

หมวดหมู่:ปรัชญาอินเดีย
ไร่ใหญ่

**ที่ดินเป็นที่เพาะปลูก** หรือ**ไร่ใหญ่**, **สวนใหญ่** () เป็นป่าปลูก ไร่นาหรือที่ดินซึ่งปลูกพืชผลไว้ขาย โดยมักขายในตลาดห่างไกลไม่ใช่การบริโภคท้องถิ่น คำว่า "ไร่ใหญ่" นี้ไม่เป็นทางการและไม่มีนิยามชัดเจน ที่ปลูกพืชขนาดใหญ่ก็เพื่อวัตถุประสงค์เชิงพาณิชย์

พืชที่ปลูกในไร่ใหญ่มีพืชโตเร็ว (มักเป็นพืชพวกสน) ฝ้าย กาแฟ ยาสูบ อ้อย ป่านศรนารายณ์ (sisal) พืชที่เมล็ดให้น้ำมันบางชนิด (ที่เด่น คือ ปาล์มน้ำมัน) และต้นยาง คำว่า "ไร่ใหญ่" ปกติไม่ใช้เรียกสวนผลไม้ขนาดใหญ่ (ยกเว้นไร่ใหญ่กล้วย) แต่รวมไร่ใหญ่ที่ปลูกต้นไม้เพื่อเอาไม้ ไร่ใหญ่เป็นการปลูกพืชเชิงเดี่ยวเป็นพื้นที่ขนาดใหญ่เสมอและไม่รวมป่าพืชชนิดเดียวที่มีคุณค่าทางเศรษฐกิจที่เกิดขึ้นตามธรรมชาติ เนื่องจากไร่ใหญ่มีขนาดใหญ่ จึงมักได้ประโยชน์จากการประหยัดต่อขนาด


หมวดหมู่:การจัดการป่า
หมวดหมู่:อสังหาริมทรัพย์
รอบหัวใจเต้น

thumb|right|400px|เหตุการณ์ของหัวใจระหว่างรอบหัวใจเต้น ในแผนภาพแสดงรอบหัวใจเต้นสองรอบสมบูรณ์
**รอบหัวใจเต้น** หมายถึง การเต้นของหัวใจสมบูรณ์ตั้งแต่การสร้างจนถึงเริ่มการเต้นครั้งถัดไป จึงรวมทั้งช่วงหัวใจคลายตัว (diastole) ช่วงการบีบตัวของหัวใจ (systole) และการพักแทรก (intervening pause) ความถี่ของรอบหัวใจเต้นอธิบายด้วยอัตราหัวใจเต้น ซึ่งตรงแบบแสดงเป็นครั้งต่อนาที การเต้นของหัวใจแต่ละครั้งมีห้าขั้น สองขั้นแรกซึ่งมักอธิบายร่วมกันเป็นขั้น "เติมหัวใจห้องล่าง" (ventricular filling) เกี่ยวข้องกับการเคลื่อนที่ของเลือดจากหัวใจห้องบนลงสู่หัวใจห้องล่าง สามขั้นถัดมาเกี่ยวข้องกับการเคลื่อนที่ของเลือดจากหัวใจห้องล่างสู่หลอดเลือดแดงปอด (กรณีเป็นหัวใจห้องล่างขวา) และเอออร์ตา (กรณีเป็นหัวใจห้องซ้ายล่าง)

ขั้นแรก "ช่วงหัวใจคล้ายตัวต้น" (early diastole) คือ เมื่อลิ้นจันทร์ครึ่งเสี้ยว (ลิ้นพัลโมนารีและเอออร์ติก) ปิด ลิ้นหัวใจห้องบนห้องล่าง (เอวี) (ลิ้นไมทรัลและไตรคัสพิด) เปิด และหัวใจทั้งหมดคลายตัว ขั้นที่สอง "ช่วงการบีบตัวของหัวใจห้องบน" (atrial systole) คือ เมื่อหัวใจห้องบนบีบตัว และเลือดไหลจากหัวใจห้องบนสู่หัวใจห้องล่าง ขั้นที่สาม "การบีบตัวคงปริมาตร" (isovolumic contraction) คือ เมื่อหัวใจห้องล่างเริ่มบีบตัว ลิ้นเอวีและลิ้นจันทร์ครึ่งเสี้ยวปิด และไม่มีการเปลี่ยนแปลงปริมาตร ขั้นที่สี่ "การขับของหัวใจห้องล่าง" (ventricular ejection) คือ เมื่อหัวใจห้องล่างบีบตัวและขจัดของที่บรรจุอยู่ และลิ้นจันทร์ครึ่งเสี้ยวเปิด ระหว่างขั้นที่ห้า "เวลาหย่อนคงปริมาตร" (isovolumic relaxation time) ความดันลดลง ไม่มีเลือดเข้าสู่หัวใจห้องล่าง หัวใจห้องล่างหยุดบีบตัวและเริ่มคลายตัว และลิ้นจันทร์ครึ่งเสี้ยวปิดเพราะความดันของเลือดในเอออร์ตา

ตลอดทั้งรอบหัวใจเต้น ความดันเลือดเพิ่มขึ้นและลดลง ชุดพลังผลักดันไฟฟ้าซึ่งผลิตจากเซลล์หัวใจที่เปลี่ยนไปทำหน้าที่เฉพาะซึ่งพบในไซโนเอเตรียลโนดและเอตริโอเวนตริคูลาร์โนดประสานงานรอบหัวใจเต้น กล้ามเนื้อหัวใจประกอบด้วยเซลล์หัวใจซึ่งเริ่มการหดตัวของมันเองโดยไม่ต้องอาศัยเส้นประสาทจากภายนอก (ยกเว้นการดัดแปลงอัตราหัวใจเต้นเนื่องจากความต้องการทางเมแทบอลิซึม) ภายใต้สภาพแวดล้อมปกติ รอบหัวใจเต้นแต่ละรอบกินเวลา 0.8 วินาที

## อ้างอิง

## แหล่งข้อมูลอื่น
* Interactive cardiac cycle.  *Interactivephysiology.com*

หมวดหมู่:สรีรวิทยาของระบบไหลเวียน
ชีพจร

thumb
thumb|การประเมินชีพจรที่หลอดเลือดแดงเรเดียล
ในวิชาแพทยศาสตร์ **ชีพจร**ของบุคคลแทนการคลำตรวจการเต้นของหัวใจทางหลอดเลือดแดงด้วยนิ้วมือ อาจคลำตรวจชีพจรได้ทุกที่ซึ่งจะกดหลอดเลือดแดงกับกระดูก เช่น ที่คอ (หลอดเลือดแดงแคโรติด) ด้านในข้อศอก (หลอดเลือดแดงแขน) ที่ข้อมือ (หลอดเลือดแดงเรเดียล) ที่ขาหนีบ (หลอดเลือดแดงต้นขา) หลังเข่า (หลอดเลือดแดงขาพับ) ใกล้ข้อตาตุ่ม (หลอดเลือดแดงแข้งหลัง) และบนเท้า (หลอดเลือดแดงเท้าบน) ชีพจร หรือการนับชีพจรหลอดเลือดแดงต่อนาที เท่ากับการวัดอัตราหัวใจเต้น อัตราหัวใจเต้นยังสามารถวัดได้โดยการฟังหัวใจเต้นโดยตรง ซึ่งปกติใช้เครื่องตรวจหูฟังแล้วนับไปหนึ่งนาที

หมวดหมู่:สรีรวิทยาระบบหัวใจหลอดเลือด
โคราชบาสเกตบอล ลีก

** โคราชบาสเกตบอล ลีก ** () เป็นการแข่งขันบาสเกตบอลระดับลีกในจังหวัดนครราชสีมา โดยจัดขึ้นครั้งแรกในปี 2555 (season 2012) ได้รับการสนับสนุนจากทั้งภาครัฐและเอกชนภายในจังหวัด โดยใช้สนามเทศบาลนครนครราชสีมาเป็นที่จัดการแข่งขัน 

การจัดการแข่งขันลีกนี้นักบาสเกตบอลส่วนใหญ่จะเป็นชาวนครราชสีมา เนื่องจากมีกฎการจำกัดจำนวนโควต้านักกีฬาต่างจังหวัดและต่างชาติ ซึ่งการจัดการแข่งขันในโคราชบาสเกตบอล ลีกนี้สามารถปั้นนักบาสเกตบอลเป็นนักบาสเกตบอลระดับจังหวัดและทีมชาติมากมาย

## ทีมแข่งขัน
### ซีซั่น 3 (2014)
มี 12 ทีม ได้แก่

### ซีซั่น 2 (2013)
มี 13 ทีม ได้แก่

### ซีซั่น 1 (2012)
มี 14 ทีม ได้แก่

## ข้อมูลเพิ่มเติม
* Korat Basketball League
* สโมสรกีฬาบาสเกตบอล จังหวัดนครราชสีมา

## อ้างอิง

หมวดหมู่:บาสเกตบอลในประเทศไทย
หมวดหมู่:การแข่งขันกีฬาในจังหวัดนครราชสีมา
เทศบาลตำบลโนนสมบูรณ์ (จังหวัดนครราชสีมา)

**เทศบาลตำบลโนนสมบูรณ์** เป็นเทศบาลแห่งหนึ่งใน อำเภอเสิงสาง จังหวัดนครราชสีมา

## ประวัติ
วันที่ 11 พฤศจิกายน 2524 ตามประกาศกระทรวงมหาดไทยและประกาศในราชกิจจานุเบกษา เล่ม 99 ตอนที่ 35 เมื่อวันที่ 9 มีนาคม 2525 กระทรวงมหาดไทยได้พิจารณาเห็นว่า ท้องถิ่นบางส่วนของตำบลโนนสมบูรณ์ อำเภอเสิงสาง จังหวัดนครราชสีมา สมควรจัดตั้งขึ้นเป็นสุขาภิบาล มีชื่อว่า **สุขาภิบาลโนนสมบูรณ์**

วันที่ 25 พฤษภาคม 2542 ได้มีการเปลี่ยนแปลงฐานะของสุขาภิบาล ยกฐานะ สุขาภิบาลโนนสมบูรณ์ เป็น **เทศบาลตำบลโนนสมบูรณ์** เป็นเทศบาลตามพระราชบัติญัติ พ.ศ. 2542 ตามประกาศในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 

## ประชากร
จำนวนประชากร ณ มีนาคม 2557 
จำนวนทั้งสิ้น 5,974 คน 

## อ้างอิง

โนนสมบูรณ์
โนนสมบูรณ์
เทศบาลตำบลบ้านเหลื่อม

**เทศบาลตำบลบ้านเหลื่อม** เป็นเทศบาลแห่งหนึ่งใน อำเภอบ้านเหลื่อม จังหวัดนครราชสีมา

## ประวัติ
* พ.ศ. 2519 ได้แยกเป็นกิ่งอำเภอบ้านเหลื่อม ออกมาจากอำเภอคง
* พ.ศ. 2530 ได้ยกฐานะเป็นอำเภอบ้านเหลื่อม
* วันที่ 12 กรกฎาคม พ.ศ. 2536 ได้จัดตั้งเป็นสุขาภิบาลบ้านเหลื่อม
* วันที่ 25 พฤษภาคม พ.ศ. 2542 ได้เปลี่ยนแปลงฐานะจาก สุขาภิบาลบ้านเหลื่อม เป็น เทศบาลตำบลบ้านเหลื่อม ตามพระราชบัญญัติเปลี่ยนแปลงสุขาภิบาลเป็นเทศบาล พ.ศ. 2542 ประกาศในราชกิจจานุเบกษาฉบับกฤษฎีกา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542

## ที่ตั้งและอาณาเขต
เทศบาลตำบลบ้านเหลื่อม ตั้งอยู่ห่างจากจังหวัดนครราชสีมา ประมาณ 88 กิโลเมตร

* **ทิศเหนือ** ติดต่อกับ ตำบลบ้านเหลื่อม อำเภอบ้านเหลื่อม จังหวัดนครราชสีมา
* **ทิศตะวันออก** ติดต่อกับ ตำบลบ้านเหลื่อม อำเภอบ้านเหลื่อม จังหวัดนครราชสีมา
* **ทิศใต้** ติดต่อกับ ตำบลโคกกระเบื้อง อำเภอบ้านเหลื่อม จังหวัดนครราชสีมา
* **ทิศตะวันตก** ติดต่อกับ ตำบลโคกกระเบื้อง อำเภอบ้านเหลื่อม จังหวัดนครราชสีมา

## ชุมชน
เทศบาลตำบลบ้านเหลื่อม  แบ่งเขตการปกครองออกเป็น 3 ตำบล 7 หมู่บ้าน ดังนี้

**ตำบลบ้านเหลื่อม** ประกอบด้วย
* หมู่ที่ 1 บ้านเหลื่อม (พื้นที่ส่วนมาก)
* หมู่ที่ 2 บ้านตลาด
* หมู่ที่ 4 บ้านหนองใหญ่
* หมู่ที่ 5 บ้านดอนทอง (พื้นที่ส่วนมาก)
* หมู่ที่ 8 บ้านกลาง

**ตำบลวังโพธิ์** ประกอบด้วย
* หมู่ที่ 5 บ้านวังแร่ (บางส่วน)

**ตำบลโคกกระเบื้อง** ประกอบด้วย
* หมู่ที่ 1 บ้านโคกกระเบื้อง (บางส่วน)

## ประชากร
จำนวนประชากร ณ กรกฎาคม 2565
จำนวนทั้งสิ้น 3,792 คน

## อ้างอิง

บ้านเหลื่อม
หมวดหมู่:อำเภอบ้านเหลื่อม
เทศบาลตำบลประทาย

**เทศบาลตำบลประทาย** เป็นเทศบาลแห่งหนึ่งใน อำเภอประทาย จังหวัดนครราชสีมา

## ประวัติ

## ที่ตั้งและอาณาเขต
เทศบาลตำบลประทาย ตั้งอยู่ห่างจากจังหวัดนครราชสีมาไปทางทิศตะวันออกเฉียงเหนือ ประมาณ 97 กิโลเมตร 

* **ทิศเหนือ** ติดต่อกับ ตำบลประทาย อำเภอประทาย จังหวัดนครราชสีมา
* **ทิศใต้** ติดต่อกับ ตำบลประทาย อำเภอประทาย จังหวัดนครราชสีมา
* **ทิศตะวันออก** ติดต่อกับ ตำบลประทาย อำเภอประทาย จังหวัดนครราชสีมา
* **ทิศตะวันตก** ติดต่อกับ ตำบลทุ่งสว่าง และ ตำบลกระทุ่มราย อำเภอประทาย จังหวัดนครราชสีมา

## ชุมชน
เทศบาลตำบลประทาย แบ่งเขตการปกครองออกเป็น 9 หมู่บ้าน ดังนี้
* หมู่ที่ 1 บ้านเตยกระโตน 
* หมู่ที่ 2 บ้านโนนขี้เหล็ก 
* หมู่ที่ 3 บ้านกระโตน
* หมู่ที่ 7 บ้านตลาดดงเค็ง 
* หมู่ที่ 13 บ้านหัวดงเค็ง 
* หมู่ที่ 14 บ้านใหม่สามัคคี
* หมู่ที่ 15 บ้านตลาดประทาย
* หมู่ที่ 16 บ้านไทยสมบูรณ์
* หมู่ที่ 17 บ้านเทพารักษ์

## ประชากร
จำนวนประชากร ณ 30 มิถุนายน 2555

จำนวนทั้งสิ้น 6,365 คน แยก เป็นชาย 3,121 คน หญิง 3,244 คน 

จำนวนครัวเรือน ทั้งหมด 2,490 ครัวเรือน 

ความหนาแน่นของประชากร มี 1,326.04 คนต่อตารางกิโลเมตร

## อ้างอิง

ประทาย
ประทาย
คมบุ

250px|thumb|สาหร่ายคมบุ (Saccharina japonica)

**คมบุ** () หรือ **ไห่ไต้** () เป็นสาหร่ายชนิดหนึ่ง ที่พบได้ในทะเลแถบญี่ปุ่นและเกาหลี คมบุในตลาดกว่า 90% ในญี่ปุ่น เป็นคมบุที่มาจากฟาร์มที่ส่วนใหญ่อยู่ในฮกไกโด นอกจากนี้ยังสามารถพบคมบุได้แถบทะเลในเซโตะที่มีการพัฒนาเทคโนโลยีการเพาะปลูกที่ก้าวไกล

คมบุถูกนำไปประยุกต์ใช้มากมายสำหรับอาหารญี่ปุ่น โดยเฉพาะถือเป็น 1 ใน 3 วัตถุดับหลักเพื่อทำ*[[ดาชิ]]* (น้ำซุป) คมบุมักจะวางจำหน่ายในรูปแบบหลักๆ คือ แบบเป็นแผ่นอบแห้ง (*ดาชิคมบุ*) ซึ่งนิยมที่สุด, แบบดองในน้ำส้มสายชู (*ซุคมบุ*) หรือแบบชิ้นๆอบแห้ง (*โบโระคมบุ*หรือ*ชิงาระคมบุ*) นอกจากนี้ ในบางครั้งยังมีการใช้คมบุสด ๆ ทานคู่กับปลาดิบ 

การทำ*คมบุดาชิ* นั้นไม่ยาก การใช้ผงคมบุนั้นเป็นวิธีที่ง่ายที่สุด สำหรับการทำดาชิจากแผ่นคมบุ ขั้นตอนแรก เริ่มจากแช่คมบุแห้งในน้ำเย็น ระหว่างนั้นให้ต้มน้ำจนใกล้เดือด และนำคมบุที่คลายแล้วลงไปต้มซักพัก ก็จะได้น้ำซุปคมบุ ส่วนแผ่นคมบุนิ่มจากการต้ม โดยทั่วไปมักจะรับประทานปิดท้ายอาหาร นอกจากนี้ยังสามารถซอยเป็นเส้นเพื่อใช้ทำ*[[สึกุดานิ]]*ซึ่งเป็นเส้นคมบุที่เคี่ยวในซอสถั่วเหลืองและมิริง
## อ้างอิง

*Davidson, Alan. Oxford Companion to Food (1999), "Kombu", p.&nbsp;435 ISBN 0-19-211579-0
*Culture of Kelp (Laminaria japonica) in China
*

หมวดหมู่:เครื่องปรุงรสญี่ปุ่น
ตำบลเมืองยาง (อำเภอเมืองยาง)

**เมืองยาง** เป็นตำบลหนึ่งในอำเภอเมืองยาง จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลเมืองยาง ครอบคลุมพื้นที่ตำบลเมืองยางทั้งตำบล

## ประวัติ
* วันที่ 15 กรกฎาคม พ.ศ. 2551 ตามประกาศกระทรวงมหาดไทยประกาศจัดตั้ง องค์การบริหารส่วนตำบลเมืองยาง เป็นเทศบาลตำบลเมืองยาง โดยให้มีผลนับตั้งแต่วันที่ 18 กรกฎาคม 2551

## ที่ตั้งและอาณาเขต
ตำบลเมืองยางตั้งอยู่ทางทิศตะวันออกเฉียงเหนือของจังหวัดนครราชสีมา ห่างจากศาลากลางจังหวัดนครราชสีมาระยะทางประมาณ 120 กิโลเมตร มีอาณาเขตติดต่อดังนี้ (ติดกับพื้นที่ในจังหวัดนครราชสีมาทุกทิศทาง)

* **ทิศเหนือ** ติดต่อกับตำบลละหานปลาค้าว อำเภอเมืองยาง
* **ทิศตะวันออก** ติดต่อกับตำบลกระเบื้องนอก อำเภอเมืองยาง
* **ทิศใต้** ติดต่อกับตำบลขุย (เขตเทศบาลตำบลหนองบัววง และเทศบาลตำบลขุย) และตำบลไพล อำเภอลำทะเมนชัย
* **ทิศตะวันตก** ติดต่อกับตำบลโนนอุดม อำเภอเมืองยาง

## หมู่บ้าน
ตำบลเมืองยางแบ่งเขตการปกครองออกเป็น 12 หมู่บ้าน ดังนี้
* หมู่ที่ 1 บ้านเมืองยาง
* หมู่ที่ 2 บ้านลิ้นฟ้า
* หมู่ที่ 3 บ้านหนองไม้ตาย 
* หมู่ที่ 4 บ้านโนนไม้งาม 
* หมู่ที่ 5 บ้านนางออ 
* หมู่ที่ 6 บ้านโนนตำหนัก
* หมู่ที่ 7 บ้านโนนตาสุด
* หมู่ที่ 8 บ้านนางโท
* หมู่ที่ 9 บ้านค่ายลิง 
* หมู่ที่ 10 บ้านโนนตาโทน 
* หมู่ที่ 11 บ้านยางน้อย
* หมู่ที่ 12 บ้านทุ่งสว่าง 

## อ้างอิง

## แหล่งข้อมูลอื่น
* เว็บไซต์เทศบาลตำบลเมืองยาง 

เมืองยาง
เมืองยาง
เมืองยาง
สโมสรฟุตบอลโรงเรียนกีฬาเทศบาลนครนครราชสีมา

**สโมสรฟุตบอลโรงเรียนกีฬาเทศบาลนครนครราชสีมา** หรือเคยทำการลงแข่งขันในชื่อ **สโมสรฟุตบอลโคราช ยูไนเต็ด** เป็นสโมสรฟุตบอลสมัครเล่นในประเทศไทย ตั้งอยู่ที่ตำบลในเมือง อำเภอเมือง จังหวัดนครราชสีมา ปัจจุบันลงแข่งขันในะดับไทยลีก อเมเจอร์ ทัวร์นาเมนต์

โดยสโมสรเริ่มส่งทีมเข้าร่วมการแข่งขันเป็นครั้งแรกในรายการฟุตบอลชิงถ้วยพระราชทานประเภท ง.ภายใต้ชื่อ **โรงเรียนกีฬาเทศบาลนครนครราชสีมา** และได้เลื่อนชั้นขึ้นมาแข่งขันในระดับถ้วย ค. ก่อนจะได้ตำแหน่งรองชนะเลิศฟุตบอลชิงถ้วยพระราชทานประเภท ค. ประจำปี 2556 และได้เลื่อนชั้นขึ้นไปเล่นในระดับถ้วย ข.

ในปี พ.ศ. 2559 สมาคมฟุตบอลแห่งประเทศไทยได้ยุบการแข่งขันฟุตบอลชิงถ้วยพระราชทานประเภทต่างๆ และรวมการแข่งขันเป็นไทยลีก อเมเจอร์ ทัวร์นาเมนต์ โดยสโมสรโคราช ยูไนเต็ด แข่งขันในไทยลีก อเมเจอร์ ทัวร์นาเมนต์ โซนภาคตะวันออกเฉียงเหนือ

## ประวัติสโมสร
* ก่อเกิดจากทีมฟุตบอลโรงเรียนกีฬาเทศบาลนครนครราชสีมา

## ผลงานตามฤดูกาลแข่งขัน

### เกียรติประวัติ
* ฟุตบอลชิงถ้วยพระราชทานประเภท ค.
** รองชนะเลิศ : 2556

## สถิติ
*ชนะขาดลอยมากที่สุด
** **รร.กีฬาเทศบาลนครนครราชสีมา** 6–1 รร.ปทุมคงคา (13 พฤษภาคม พ.ศ. 2553 ,ฟุตบอลชิงถ้วยพระราชทานประเภท ง. ประจำปี 2552 ,สนามกีฬามหาวิทยาลัยราชพฤกษ์)
** **รร.กีฬาเทศบาลนครนครราชสีมา** 5–0 รร.ภูมินทร์วิทยา (15 ตุลาคม พ.ศ. 2555 ,ฟุตบอลชิงถ้วยพระราชทานประเภท ค. ประจำปี 2555 ,สนามศูนย์ฝึกฟุตบอลแห่งชาติหนองจอก)

## อ้างอิง

 
โรงเรียนกีฬาเทศบาลนครนครราชสีมา
มาเล็ก ยาวาหาบ

**มาเล็ก ยาวาหาบ** เป็นอดีตนักฟุตบอล สัญชาติไทย ในตำแหน่งกองหน้า

## อ้างอิง

หมวดหมู่:นักฟุตบอลจากจังหวัดสตูล
หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลเชียงราย ซิตี้
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลกระบี่
หมวดหมู่:ผู้เล่นสโมสรฟุตบอลบ้านบึง
หมวดหมู่:มุสลิมชาวไทย
ตี้ อี่

**ตี้ อี่** ตามสำเนียงกลาง หรือ **ตีอิด** ตามสำเนียงฮกเกี้ยน () เป็นพระเจ้าแผ่นดินจีนในราชวงศ์ชาง เสวยราชย์ตั้งแต่ปีที่ 1101 ถึง 1076 ก่อนคริสตกาล ราชธานี คือ เมืองอิน (殷)

## พระราชโอรส
*โจ้ว (紂) กษัตริย์องค์สุดท้ายแห่งราชวงศ์ชาง
* เวย จึฉี่ (微子啟) พระราชโอรสองค์ใหญ่ ได้ครองเมืองซ่งหลังจากราชวงศ์ซ่งล่มสลาย
*เวย จ้ง (微仲) ผู้ปกครองคนที่ 2 แห่งเมืองซ่ง
*จีจึ (箕子) เชื่อกันว่า เคยปกครองอาณาจักรโชซ็อนโบราณ

## อ้างอิง

หมวดหมู่:พระมหากษัตริย์ราชวงศ์ชาง
เหวิน ติง

**เหวิน ติง** เป็นกษัตริย์โบราณแห่งจีน ในราชวงศ์ชาง ที่ทรงครองราชย์ใน 1112 – 1102 ปีก่อนคริสตกาล 

## อ้างอิง

หมวดหมู่:พระมหากษัตริย์ราชวงศ์ชาง
ญาดา เซ่งย่อง

**ญาดา เซ่งย่อง**  เป็นผู้รักษาประตูฟุตบอลหญิงทีมชาติไทย ที่ได้รับการจารึกว่าเป็นหนึ่งในชุดสร้างประวัติศาสตร์พาทีมเข้าแข่งขันฟุตบอลโลกหญิง 2015 ที่ประเทศแคนาดา

## ประวัติ
[thumb|left|240px|ญาดา เซ่งย่อง ในชุดเครื่องแบบ[ผู้รักษาประตู]]

ญาดา เซ่งย่อง เป็นผู้รักษาประตูหญิง ซึ่งเคยทำหน้าที่ร่วมกับทีมมหาวิทยาลัยนอร์ทกรุงเทพ ในการแข่งขันฟุตบอลของกีฬามหาวิทยาลัยแห่งประเทศไทย ครั้งที่ 36

เธอสามารถทำผลงานได้อย่างยอดเยี่ยมในการแข่งขันไทยวีเมนส์พรีเมียร์ลีก 2011 รวมถึงเคยมีผลงานร่วมกับฟุตบอลหญิงทีมชาติไทยรุ่นอายุไม่เกิน 19 ปี ตลอดจนร่วมกับฟุตบอลหญิงทีมชาติไทยในการแข่งขันกีฬาฟุตบอลหญิงในโอลิมปิกฤดูร้อน 2012 รอบคัดเลือก โซนเอเชีย ส่วนในการแข่งขันระดับอาชีพ เธอเคยทำหน้าที่อยู่สังกัดทุ่งสง ซิตี้

ในปี พ.ศ. 2555 ญาดา เซ่งย่อง ได้รับการเสนอชื่อเข้าชิงรางวัลนักฟุตบอลหญิงยอดเยี่ยม *ฟุตบอลสยามโกลเด้นบอล 2555* ที่ซึ่งเธอได้เข้าสู่รอบนักฟุตบอลหญิงที่เหลือเพียง 5 ราย

เดือนพฤษภาคม พ.ศ. 2556 ญาดาได้รับเลือกให้เป็นหนึ่งในนักกีฬาฟุตบอลหญิงทีมชาติไทย ผู้เข้าแข่งขันฟุตบอลหญิงเอเชียนคัพ 2014 รอบคัดเลือก ที่จัดขึ้น ณ ประเทศบังกลาเทศ รวมถึงฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม

## เกียรติประวัติ
* รับการเสนอชื่อเข้าชิงรางวัลนักฟุตบอลหญิงยอดเยี่ยม *ฟุตบอลสยามโกลเด้นบอล 2555* (เข้าสู่รอบนักฟุตบอลหญิงที่เหลืออยู่ 5 ราย)

## อ้างอิง

## แหล่งข้อมูลอื่น
* 
* 

หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้รักษาประตูฟุตบอลหญิง
หมวดหมู่:ผู้เล่นในไทยวีเมนส์ลีก
หมวดหมู่:นักฟุตบอลจากจังหวัดกระบี่
หมวดหมู่:บุคคลจากคณะรัฐศาสตร์ มหาวิทยาลัยนอร์ทกรุงเทพ
หมวดหมู่:ผู้เล่นในฟุตบอลโลกหญิง 2015
หมวดหมู่:ผู้เล่นสโมสรฟุตบอลหญิงเอ็มเอช นครศรี
มนตรี แหวนประดับ

จ่าอากาศ **มนตรี แหวนประดับ**  เกิดวันที่ 18 สิงหาคม พ.ศ. 2530 เป็นนักกีฬาวอลเลย์บอลชายทีมชาติไทย

## รางวัล
### บุคคล
* วอลเลย์บอลไทยแลนด์ลีก 2010-11 "บล็อกยอดเยี่ยม"''

### สโมสรและทีมชาติ
* เอเชียนเกมส์ 2010 - อันดับที่ 4

### ชิงแชมป์เอเชีย
*  วอลเลย์บอลชายชิงแชมป์เอเชีย 2009 - อันดับที่ 13
*  วอลเลย์บอลชายชิงแชมป์เอเชีย 2011 - อันดับที่ 10
*  วอลเลย์บอลชายชิงแชมป์เอเชีย 2013 - อันดับที่ 6
*  วอลเลย์บอลชายชิงแชมป์เอเชีย 2015 - อันดับที่ 8

### ซีเกมส์
* ซีเกมส์ 2009 - เหรียญเงิน รองชนะเลิศ
* ซีเกมส์ 2011 - เหรียญทอง ชนะเลิศ
* ซีเกมส์ 2013 - เหรียญทอง ชนะเลิศ
* ซีเกมส์ 2015 - เหรียญทอง ชนะเลิศ

### ไทยแลนด์ลีก
* วอลเลย์บอลไทยแลนด์ลีก 2010-11 - อันดับที่ 4 กับ เชียงราย วีซี
* วอลเลย์บอลไทยแลนด์ลีก 2011-12 - 16px รองชนะเลิศ กับ เชียงราย วีซี
* วอลเลย์บอลไทยแลนด์ลีก 2012-13 - อันดับที่ 5 กับ สโมสรคอสโม เชียงราย วีซี

### ไทยเดนมาร์คซูเปอร์ลีก
* วอลเลย์บอลชายไทยเดนมาร์คซูเปอร์ลีก 2014 - อันดับที่ 5 กับ ศรีสะเกษ-สวนดุสิต
* วอลเลย์บอลชายไทยเดนมาร์คซูเปอร์ลีก 2015 - อันดับที่ 3 กับ กรุงเก่า-แอร์ฟอร์ซ

## เครื่องราชอิสริยาภรณ์

## อ้างอิง

หมวดหมู่:นักวอลเลย์บอลชายชาวไทย
หมวดหมู่:บุคคลที่ยังมีชีวิตอยู่
หมวดหมู่:นักกีฬาชาวไทย
หมวดหมู่:นักกีฬาจากจังหวัดราชบุรี
หมวดหมู่:ทหารอากาศชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
ทางหลวงแผ่นดินหมายเลข 204

**ทางหลวงแผ่นดินหมายเลข 204** หรือ **ทางเลี่ยงเมืองนครราชสีมา (ด้านตะวันตก)** หรือนิยมเรียกในชื่อ **ถนนบายพาส** เป็นเส้นทางคมนาคมสำหรับเลี่ยงการใช้เส้นทางหลัก คือถนนมิตรภาพ ในตัวเมืองนครราชสีมา มีระยะทางประมาน 18 กิโลเมตร เดิมเป็นส่วนหนึ่งของทางหลวงแผ่นดินหมายเลข 2

## รายชื่อทางแยก

## สถานที่สำคัญ
* โฮมโปร สาขาบายพาสนครราชสีมา
* ไทวัสดุ สาขานครราชสีมา
* ศาลปกครองนครราชสีมา
* สำนักงานคณะกรรมการการเลือกตั้งประจำจังหวัดนครราชสีมา
* *โครงการจุดทางลง[[ทางหลวงพิเศษหมายเลข 6|มอเตอร์เวย์บางปะอิน–นครราชสีมา]]*

## ดูเพิ่ม
* ถนนเลี่ยงเมืองนครราชสีมา (ด้านตะวันออก)
* ถนนวงแหวนรอบเมืองนครราชสีมา

204
3-204
204
204
ไส้เลื่อนขาหนีบ

**ไส้เลื่อนขาหนีบ** หรือ**ไส้เลื่อนลงถุง** () เป็นการยื่นของสิ่งบรรจุในช่องท้องผ่านช่องขาหนีบ (inguinal canal) พบได้บ่อยมากในชาย (ความเสี่ยงชั่วชีวิต 27% ในชาย 3% ในหญิง) แม้การซ่อมแซมจะเป็นหนึ่งในการผ่าตัดที่ทำบ่อยที่สุด แต่ไม่แนะนำศัลยกรรมทางเลือกอีกต่อไปในผู้ป่วยที่มีอาการเล็กน้อย เนื่องจากความเสี่ยงการติดคาต่ำ (<0.2% ต่อปี) และความเสี่ยงอาการปวดบริเวณขาหนีบสูง (10–12%)

## อ้างอิง

หมวดหมู่:ไส้เลื่อนขาหนีบ
สะดือ

**สะดือ** เป็นแผลเป็นบนท้อง ณ จุดยึดเกาะของสายสะดือ สัตว์เลี้ยงลูกด้วยนมที่มีรกทุกชนิดมีสะดือ และค่อนข้างเห็นได้ชัดในมนุษย์ สะดือของสัตว์อื่นมักราบเรียบกว่า บ่อยครั้งเห็นเป็นเพียงเส้นบาง และมักมีขนปกคลุม

## อ้างอิง

หมวดหมู่:ท้อง
ภาวะลิ่มเลือดอุดหลอดเลือดดำลึก

**ภาวะลิ่มเลือดอุดหลอดเลือดดำลึก** (, ย่อ: DVT) คือ การเกิดลิ่มเลือด (thrombus) ในหลอดเลือดดำลึก อาการแสดงไม่จำเพาะอาจรวมการปวด บวม แดง ร้อนและหลอดเลือดดำตื้นโป่ง ภาวะสิ่งหลุดอุดหลอดเลือดปอด (pulmonary embolism) ซึ่งเป็นภาวะแทรกซ้อนที่อาจเป็นอันตรายถึงชีวิต เกิดจากลิ่มเลือดที่เดินทางไปยังปอดหลุดออกมา DVT และภาวะสิ่งหลุดอุดหลอดเลือดปอดรวมกันเป็นกระบวนการของโรคเดียวเรียก ภาวะลิ่มเลือดหลุดอุดหลอดเลือดดำ (venous thromboembolism) กลุ่มอาการหลังภาวะหลอดเลือดมีลิ่มเลือด (post-thrombotic syndrome) ซึ่งเป็นอีกอาการแทรกซ้อนหนึ่ง มีส่วนสำคัญที่เพิ่มมูลค่าทางสาธารณสุขของ DVT ทางเลือกการป้องกันสำหรับบุคคลที่มีความเสี่ยงรวมถึงการเดินบ่อย ๆ กายบริหารน่อง สารกันเลือดเป็นลิ่ม แอสไพริน ถุงน่องทางการแพทย์ (graduated compression stocking) และการอัดอากาศเป็นระยะ (intermittent pneumatic compression)

หมวดหมู่:การแข็งตัวของเลือดผิดปกติ
หมวดหมู่:โรคของหลอดเลือดดำ หลอดน้ำเหลืองและปุ่มน้ำเหลือง
หมวดหมู่:โลหิตวิทยา
จักรวรรดิอาณานิคมเบลเยียม

**จักรวรรดิอาณานิคมเบลเยียม** () เป็นดินแดนสามอาณานิคมของเบลเยียมระหว่างปีค.ศ.1908-1962 คือ คองโกของเบลเยียม (ปัจจุบันคือสาธารณรัฐประชาธิปไตยคองโก), รวันดา-บุรุนดี, เทียนจิน และ แทนเจียร์  

## อ้างอิง

## ดูเพิ่ม
*จักรวรรดิ

บ
หมวดหมู่:จักรวรรดิสิ้นสภาพ
บ
*
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในทวีปแอฟริกา
หมวดหมู่:รัฐและดินแดนที่ก่อตั้งในคริสต์ศตวรรษที่ 20
หมวดหมู่:สิ้นสุดในคริสต์ศตวรรษที่ 20
หมวดหมู่:รัฐและดินแดนที่ก่อตั้งในปี พ.ศ. 2451
หมวดหมู่:สิ้นสุดในปี พ.ศ. 2505
จักรวรรดิอาณานิคมเดนมาร์ก

thumb|right|400px|จักรวรรดิอาณานิคมเดนมาร์กช่วงที่อาณาเขตกว้างขวางที่สุดเมื่อกลางศตวรรษที่ 18
**จักรวรรดิอาณานิคมเดนมาร์ก** () เป็นจักรวรรดิของเดนมาร์ก (หรือเดนมาร์ก-นอร์เวย์จนถึงปี1814) โดยเริ่มตั้งแต่ปีค.ศ.1536-1953 ช่วงที่อาณาเขตกว้างขวางที่สุดจักรวรรดินั้นครอบคลุม ยุโรป, อเมริกาใต้, แอฟริกา และ เอเชีย 

## ภาพรวม
### แอฟริกา

### อเมริกา

### กรีนแลนด์

### อินเดียตะวันตกของเดนมาร์ก

### เอเชีย

### แอตแลนติก
#### หมู่เกาะแฟโร

## อ้างอิง

## ดูเพิ่ม
*ประวัติศาสตร์เดนมาร์ก

ด
ด
ด
*
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 20
หมวดหมู่:รัฐและดินแดนที่ก่อตั้งในปี พ.ศ. 2079
หมวดหมู่:สิ้นสุดในปี พ.ศ. 2496
บั๊ญข็อต

thumb|บั๊ญข็อตหน้ากุ้งและหมูสับ|300px
**บั๊ญข็อต** () เป็นขนมครกแบบเวียดนาม ตัวแป้งทำจากแป้งข้าวเจ้าผสมกับกะทิ ส่วนหน้าเป็นกุ้ง หมู หรือถั่ว การปรุงเริ่มจากหยอดแป้งขนมครกลงในเบ้า ใส่หน้า ปิดฝา พอสุกแล้ว แคะออกไปทอดให้กรอบ เวลารับประทาน ห่อด้วยผักสดแล้วราดน้ำจิ้ม

## อ้างอิง
* ทวีทอง หงษ์วิวัฒน์. "ตามหาขนมครกเวียดนาม." **ครัว.** ปีที่ 18 ฉบับที่ 216. มิถุนายน 2555. หน้า 110–115.

หมวดหมู่:อาหารเวียดนาม
หมวดหมู่:อาหารจากข้าว
หมวดหมู่:เค้กข้าว
บั๊ญกัน

**บั๊ญกัน** () เป็นขนมครกแบบเวียดนาม ตัวแป้งหนากว่าบั๊ญข็อต เป็นขนมครกแบบดั้งเดิมในเวียดนามภาคกลางโดยได้รับอิทธิพลจากอาหารของชาวจาม นิยมแต่งหน้าด้วยไข่นกกระทาตอกใส่ทั้งฟองหรือไข่ที่ตีให้เข้ากันแล้ว โรยหน้าด้วยหอมซอย เวลารับประทานนำบั๊ญกันห่อด้วยผักสด ใส่มะม่วงดิบซอย แตงกวาซอย ราดน้ำจิ้ม น้ำจิ้มมีหลายแบบ เช่นแบบน้ำปลาหวาน แบบน้ำกะปิ แบบถั่วลิสงบด
## อ้างอิง
* ทวีทอง หงษ์วิวัฒน์. "ตามหาขนมครกเวียดนาม." **ครัว.** ปีที่ 18 ฉบับที่ 216. มิถุนายน 2555. หน้า 110–115.
หมวดหมู่:อาหารเวียดนาม
เสกสรรค์ เสวกสูตร

**เสกสรรค์ เสวกสูตร** หรือ **โค้ชเล็ก** เป็นผู้ฝึกสอนผู้รักษาประตูฟุตบอลหญิงทีมชาติไทย ผู้ซึ่งเคยทำหน้าที่เป็นผู้รักษาประตูให้แก่ฟุตบอลทีมชาติไทย รวมถึงสโมสรฟุตบอลธนาคารกสิกรไทย

## ประวัติ
เสกสรรค์ เสวกสูตร สำเร็จการศึกษาสาขาการตลาด จากมหาวิทยาลัยสุโขทัยธรรมาธิราช เขาเคยทำหน้าที่เป็นผู้รักษาประตูให้แก่ฟุตบอลทีมชาติไทย รวมถึงเป็นผู้รักษาประตูระดับอาชีพในหลายสังกัดสโมสร นอกจากนี้ เขายังมีผลงานการเป็นผู้ฝึกสอนผู้รักษาประตูฟุตบอลหญิงทีมชาติไทยในการแข่งขันระดับนานาชาติ อาทิ ใน พ.ศ. 2553 เสกสรรค์ได้ทำหน้าที่เป็นผู้ฝึกสอนให้แก่ฟุตบอลหญิงทีมชาติไทย ในการแข่งขันฟุตบอลในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน รวมถึงใน พ.ศ. 2556 ในการแข่งขันซีเกมส์ 2013 ที่ประเทศเมียนมาร์ และใน พ.ศ. 2557 ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยเขาได้มีส่วนร่วมในการสร้างประวัติศาสตร์พาทีมเข้าสู่การแข่งขันฟุตบอลโลกหญิง 2015 ที่ประเทศแคนาดาได้สำเร็จ

## ความสำเร็จ

### ในฐานะผู้รักษาประตู
;สโมสรธนาคารกสิกรไทย
* 16px ชนะเลิศ ฟุตบอลถ้วยพระราชทาน ก 3 ปีซ้อน (พ.ศ. 2534–2536)
* 16px ชนะเลิศ ฟุตบอลถ้วยพระราชทาน ก พ.ศ. 2538, 2542
* 16px ชนะเลิศ ถ้วยพระราชทาน ควีนส์คัพ 4 ปีซ้อน (พ.ศ. 2538–2541)
* 16px ชนะเลิศ ไทยเอฟเอคัพ 1999
* 16px ชนะเลิศ ฟุตบอลชิงแชมป์สโมสรเอเชีย ฤดูกาล 1993–94
* 16px ชนะเลิศ ฟุตบอลชิงแชมป์สโมสรเอเชีย ฤดูกาล 1994–95
* 16px รองชนะเลิศ เอเชียนซูเปอร์คัพ 1995

### ในฐานะผู้ฝึกสอนผู้รักษาประตู
;ฟุตบอลหญิงทีมชาติไทย
* 16px ชนะเลิศ เอเอฟเอฟวีเมนส์แชมเปียนชิพ 2011 ที่ประเทศลาว
* เหรียญทอง ชนะเลิศเหรียญทอง ฟุตบอลหญิงในซีเกมส์ 2013 ที่ประเทศเมียนมาร์
* อันดับ 5 ฟุตบอลหญิงเอเชียนคัพ 2014 ที่ประเทศเวียดนาม (ผ่านเข้าสู่การแข่งขันฟุตบอลโลกหญิง 2015 ที่ประเทศแคนาดา)

## อ้างอิง

## แหล่งข้อมูลอื่น
* 

หมวดหมู่:นักฟุตบอลทีมชาติไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นสโมสรฟุตบอลธนาคารกรุงเทพ
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ผู้ฝึกสอนทีมชาติ
หมวดหมู่:บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช
หมวดหมู่:ผู้เล่นสโมสรฟุตบอลกรุงเทพคริสเตียนวิทยาลัย
หมวดหมู่:นักฟุตบอลชายชาวไทย
รายชื่อธงในประเทศชิลี

รายการของธงต่าง ๆ ที่ใช้อยู่ใน**[[ประเทศชิลี]]**

## ธงชาติ

## ธงตำแหน่งราชการ
* ประธานาธิบดีชิลี

* ตำแหน่งราชการ

* ตำแหน่งนักการทูต
; เอกอัครราชทูต และ รัฐมนตรีว่าการกระทรวง

; อุปทูต และ ผู้บังคับการทหารพลาธิการ

; กงศุลใหญ่, กงศุล, รองกงสุล และ ผู้ว่าราชการจังหวัด

## ธงทหาร
* ธงประจำเหล่าทัพ

* โรงเรียนนายร้อย

 
* โรงเรียนนายสิบ

### [[ธงฉาน]]

### ธงหมายยศ
* ทหารบก

* ทหารเรือ
; ในบังคับบัญชา

; นอกบังคับบัญชา

; ธงหมายยศผู้บังคับหน่วยกำลังรบ

* ทหารอากาศ

* ทหารตำรวจ

## พัฒนาการ
* กองทัพมาปูเช (ศตวรรษที่ 16 - 17)

* อุปราชแห่งนิวสเปน (ค.ศ. 1541 - 1785)

* *[[ปาเตรียเบียคา]]* ("Patria Vieja")

* *[[ปาเตรียนวยบา]]* ("Patria Nueva")

* ธงแห่งเอกราช ("Bandera de la Independencia")

* ธงทหาร

* รัฐอายุสั้น
; ราชอาณาจักรอาเรากานีอาและปาตาโกเนีย

; ราชอาณาจักรเกาะอีสเตอร์

## อ้างอิง

*The Flags of Chile. Flags of the World
* National symbols of Chile. Chilean Government Official Website  
*Orígenes, mitos y hechos interesantes sobre los símbolos patrios chilenos 
*Decree 1534 of 1967 about National Symbols of Chile 
*Reino de Araucanía y Patagonia - Portal Mapuche 

ชิลี
หมวดหมู่:ธงในประเทศชิลี
เจษฎ์พิพัฒ ติละพรพัฒน์

**เจษฎ์พิพัฒ ติละพรพัฒน์**  (เกิด 2 เมษายน พ.ศ. 2535)  (นามแฝง **เจษ**) เป็นนักแสดง นายแบบ นักร้องและพิธีกร​ชาวไทย  สังกัดเดอะ วัน เอ็นเตอร์ไพรส์ และ Be On Cloud

## ประวัติ
เจษฏ์พิพัฒ ติละพรพัฒน์เกิดวันที่ 2 เมษายน พ.ศ. 2535 มีพี่น้องทั้งหมด 3 คน โดยเขาเป็นบุตรคนสุดท้อง และมีพี่ชาย 2 คน บิดาของเขาเป็นวิศวกร ทำธุรกิจด้านอสังหาริมทรัพย์ และมารดาของเจษฎ์พิพัฒเป็นทนายความ แต่เมื่อเกิดวิกฤตต้มยำกุ้ง ธุรกิจจึงล้มละลาย ปัจจุบันครอบครัวดำเนินกิจการเป็นเจ้าของตลาดใหญ่ ที่มีชื่อว่า ตลาดพรพัฒน์ ในย่านรังสิต จ.ปทุมธานี

เจษฎ์พิพัฒมีชื่อเล่นว่า ปอ แต่เพื่อนร่วมโรงเรียนและผู้ร่วมงานวงการบันเทิงนิยมเรียกเขาว่า เจษ ซึ่งมาจากพยางค์แรกของชื่อจริง นอกจากนีั เจษฎ์พิพัฒเป็นหลานชายของเมธวัชร์ ทรัพย์แสนยากร (เดิมชื่อ เทวัญ ทรัพย์แสนยากร) นักดนตรีชาวไทยที่มีชื่อเสียง โดยเมธวัชร์เป็นพี่ชายของมารดาของเจษฎ์พิพัฒ

เจษฎ์พิพัฒจบการศึกษาระดับมัธยมศึกษาจาก โรงเรียนกรุงเทพคริสเตียนวิทยาลัย ระดับปริญญาตรีจาก คณะบริหารธุรกิจ มหาวิทยาลัยเกษตรศาสตร์ ปีการศึกษา 2558 ระดับปริญญาโทจาก คณะบริหารธุรกิจ มหาวิทยาลัยเกษตรศาสตร์

เจษฎ์พิพัฒเข้าสู่วงการจากการชักชวนของ พจน์ อานนท์ ให้มาเล่นภาพยนตร์เรื่อง หอแต๋วแตก แหกกระเจิง และ แต๋วเตะตีนระเบิด เขามีโอกาสร่วมเปิดตัวนักแสดงกับทางค่ายเดอะ วัน เอ็นเตอร์ไพรส์ ต่อมาเจษฎ์พิพัฒได้เป็นที่รู้จักในคือ เรือนเสน่หา รับบท เทพ ก่อนที่จะรับงานการแสดง ได้ถ่ายแบบ โฆษณา และได้เล่นมิวสิกวิดีโอ มีอยู่จริงหรือเปล่า ของ พินต้า ณัฐนิช ต่อมาในปี 2560 เจษฎ์พิพัฒได้รับบทพระเอกครั้งแรกใน ชีวิตเพื่อฆ่า หัวใจเพื่อเธอ ออกอากาศทาง ช่องวัน 31

ในปี 2566 เขาได้ปล่อยเพลง จักรวาลคู่ขนาน ซึ่งเป็นเพลงแรกของเขา  

## ผลงานการแสดง
### ละครโทรทัศน์ / ซีรีส์

### ซิตคอม

### ภาพยนตร์

### มิวสิควีดีโอ

### เพลง

### พิธีกร
** ออนไลน์ **
* **พ.ศ. 2565** : Jes's First Time ทางช่อง YouTube : Jes's First Time

## รางวัล

## อ้างอิง

## แหล่งข้อมูลอื่น
* 
* 

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ชาวไทยเชื้อสายจีน
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงสังกัดช่องวัน
รายชื่อจักรวรรดิเรียงตามพื้นที่

จักรวรรดิบางส่วนในประวัติศาสตร์มนุษย์ถูกมองว่าเป็นจักรวรรดิที่มีขนาดใหญ่ที่สุดตลอดกาล ขึ้นอยู่กับคำจำกัดความและวิธีการวัด วิธีการวัดขนาดที่เป็นไปได้ ได้แก่ พื้นที่ ประชากร เศรษฐกิจ และอำนาจ ในบรรดาวิธีเหล่านี้ พื้นที่เป็นวิธีที่ใช้กันมากที่สุด เนื่องจากมีคำจำกัดความที่ค่อนข้างแม่นยำและสามารถวัดได้อย่างแม่นยำในระดับหนึ่ง ถึงกระนั้น แม้แต่พื้นที่ก็ยังมีข้อจำกัดในเรื่องนี้ เนื่องจากความยากลำบากในการกำหนดขอบเขตของจักรวรรดิ อันเนื่องมาจากปัจจัยต่าง ๆ เช่น ลักษณะการควบคุมของจักรวรรดิทางอ้อม และพื้นที่ที่มีประชากรเบาบางหรือแม้แต่ไม่มีประชากรอาศัยอยู่เลย ซึ่งอาจอยู่ภายใต้การควบคุมของจักรวรรดิในนาม แต่ไม่ได้ถูกปกครองอย่างแท้จริง

Rein Taagepera นักรัฐศาสตร์ชาวเอสโตเนีย ผู้ตีพิมพ์บทความวิชาการหลายชุดเกี่ยวกับขอบเขตดินแดนจักรวรรดิในประวัติศาสตร์ระหว่าง ค.ศ. 1978 ถึง 1997 และหนังสือใน ค.ศ. 2024 ให้คำนิยามจักรวรรดิในบริบทนี้เป็น "หน่วยงานทางการเมืองที่มีอำนาจอธิปไตยขนาดใหญ่พอสมควร ซึ่งส่วนประกอบต่าง ๆ ไม่ได้มีอำนาจอธิปไตย" และขนาดของจักรวรรดิถูกนิยามว่า เป็นพื้นที่ที่จักรวรรดิมีอภิสิทธิ์ทางทหารและการเก็บภาษีที่ไม่อาจโต้แย้งได้ รายชื่อนี้ไม่ครบถ้วนสมบูรณ์ เนื่องจากขาดข้อมูลสำหรับจักรวรรดิหลายแห่ง ด้วยเหตุนี้และเนื่องจากความไม่แน่นอนที่มีอยู่ในการประมาณการ จึงไม่มีการจัดอันดับ

## จักรวรรดิดูตามพื้นที่
สำหรับข้อมูลประกอบ พื้นที่ดินของโลก ยกเว้นทวีปแอนตาร์กติกา มีขนาด 

### พื้นที่และดินแดนทั้งหมดที่อยู่ในจักรวรรดิ

ขนาดของจักรวรรดิในรายการนี้กำหนดจากพื้นที่ดินแห้งที่จักรวรรดิควบคุมในขณะนั้น ซึ่งอาจแตกต่างจากพื้นที่ที่จักรวรรดินั้นอ้างสิทธิ์อย่างมาก เช่น ใน ค.ศ. 1800 มหาอำนาจยุโรปอ้างสิทธิ์รวมกันประมาณ % ของพื้นผิวโลกที่จักรวรรดิเหล่านั้นไม่ได้ควบคุมอย่างมีประสิทธิภาพ ในกรณีที่การประมาณการแตกต่างกัน รายการจะถูกจัดเรียงตามการประมาณการที่*ต่ำที่สุด* หากมีรายการมากกว่าหนึ่งรายการที่มีพื้นที่เท่ากัน รายการเหล่านั้นจะถูกจัดเรียงตามลำดับตัวอักษรในภาษาอังกฤษ

### เส้นเวลาจักรวรรดิใหญ่สุดจนถึงปัจจุบัน
จักรวรรดิเก่าแก่ที่สุดที่สามารถระบุได้แน่นอนว่ามีขนาดใหญ่กว่าจักรวรรดิก่อนหน้าทั้งหมดคืออียิปต์บนและล่าง ซึ่งครอบคลุมพื้นที่มากกว่าอารยธรรมที่ใหญ่ที่สุดก่อนหน้านี้ถึงสิบเท่า เมื่อช่วงประมาณ 3000 ปีก่อน ค.ศ.

### เส้นเวลาจักรวรรดิใหญ่สุดในเวลานั้น

## จักรวรรดิดูตามประชากร

เนื่องจากแนวโน้มประชากรโลกที่เพิ่มขึ้นเรื่อย ๆ เมื่อเวลาผ่านไป ตัวเลขประชากรสัมบูรณ์จึงมีความเกี่ยวข้องน้อยกว่าสำหรับการเปรียบเทียบระหว่างอาณาจักรต่าง ๆ เมื่อเทียบกับส่วนแบ่งของประชากรโลกในแต่ละช่วงเวลา ตลอดช่วงเวลาส่วนใหญ่นับตั้งแต่ประมาณ 400 ปีก่อน ค.ศ. ส่วนแบ่งประชากรรวมของสองจักรวรรดิที่มีประชากรมากที่สุดอยู่ที่ 30–40% ของประชากรโลก จักรวรรดิที่มีประชากรมากที่สุดส่วนใหญ่ตั้งอยู่ในประเทศจีน

## อ้างอิง

*
*
หมวดหมู่:รายชื่อประเทศ
สะพานแบบโครง

thumb|สะพานแบบโครงสำหรับทางรถไฟเดี่ยว ถูกเปลี่ยนเป็นทางเดินเท้าและท่อส่งน้ำ

**สะพานแบบโครง** () เป็นสะพานรูปแบบหนึ่งที่พยุงน้ำหนักโครงสร้างส่วนบน ซึ่งเป็นโครงสร้างที่มีการประกอบเป็นรูปแบบสามเหลี่ยมเชื่อมต่อกัน โดยโครงสร้างเหล่านี้อาจจะถูกกดจากความตึง การบีบอัด หรืออาจทั้งสองอย่างในการตอบสนองการรับน้ำหนัก สะพานแบบโครงคือหนึ่งในรูปแบบที่เก่าแก่ที่สุดของสะพานยุคใหม่ รูปแบบที่เรียบง่ายของสะพานนี้แสดงการออกแบบอย่างง่าย ๆ โดยวิศวกรในช่วงคริสต์ศตวรรษที่ 19 และ 20 ตอนต้น สะพานรูปแบบนี้ยังประหยัดในการก่อสร้างเพราะใช้วัสดุได้อย่างมีประสิทธิภาพ

## สมุดภาพ
 perrow="3">
ไฟล์:KrungThon.jpg|สะพานกรุงธน ข้ามแม่น้ำเจ้าพระยา กรุงเทพมหานคร
ไฟล์:Sky gate bridge01s3200.jpg|สะพานสกายเกต โอซากะ ญี่ปุ่น
ไฟล์:ErieCanalRRBridge04 1A.jpg|สะพานข้ามคลองอิรี รัฐนิวยอร์ก สหรัฐอเมริกา


## ดูเพิ่ม
* สะพานขึง
* สะพานแขวน
* รายชื่อสะพานแบบโครงที่ยาวที่สุดในโลก

หมวดหมู่:สะพาน
หมวดหมู่:สะพานแบ่งตามประเภทโครงสร้าง
ปาเตรียบิเอฆา

**ปาเตรียบิเอฆา** (, *ปิตุภูมิเก่า*) เป็นช่วงหนึ่งในประวัติศาสตร์ของประเทศชิลี นับตั้งแต่การปกครองภายใต้รัฐบาลเผด็จการทหาร (18 กันยายน ค.ศ. 1810) จนถึงความปราชัยในยุทธการที่เมืองรังกากัว (1 ตุลาคม ค.ศ. 1814) ในสมัยนี้มีการออกมาตรการต่าง ๆ เพื่อต่อต้านการที่พระเจ้าเฟร์นันโดที่ 7 แห่งสเปน ทรงถูกกักขังโดยคำสั่งของนโปเลียน ซึ่งสถานการณ์นี้ยังทำให้เกิดการจัดระเบียบการปกครองภายในราชอาณาจักรชิลีอีกด้วย

[thumb|left|200px|"ทำเนียบแดง" () ที่พำนักของผู้ว่าราชการ[มาเตโอ เด โตโร อี ซัมบราโน (ปัจจุบันเป็นพิพิธภัณฑ์ซันติอาโก)]]

## อ้างอิง

หมวดหมู่:สงครามประกาศเอกราชชิลี
หมวดหมู่:รัฐสิ้นสภาพในทวีปอเมริกาใต้
หมวดหมู่:รัฐและดินแดนที่ก่อตั้งในปี พ.ศ. 2353
เสาวรสลิ้นงู

**เสาวรสลิ้นงู**  เป็นไม้เลื้อยในวงศ์ Passifloraceae ใบแตกเป็นแฉกสามพู ดอกเดี่ยวเกิดตามซอกใบ สีขาวอมน้ำเงิน มีกระบังรอบสีขาวอมม่วงผลสีเขียวหรือสีเหลือง มีสารออกฤทธิ์ที่ทำให้มีอาการเพ้อฝันคล้ายถูกสะกดจิต
## การใช้ประโยชน์
ในตำรับแพทย์พื้นบ้าน พืชทั้งต้นทั้งสดและแห้งใช้เป็นยารักษาอาการทางประสาท การศึกษาทางคลินิกได้แนะนำว่าการได้รับในรูปน้ำชาช่วยให้นอนหลับได้ดีขึ้น ต้นแห้งบดเป็นผงนิยมใช้ชงชาในยุโรป ในอเมริกาใต้นำผลไปทำแยมและเยลลีเช่นเดียวกับ *[[Passiflora edulis]]* 

สารสกัดด้วยเมทานอลของเสาวรสลิ้นงูเพิ่มระดับความวิตกกังวลในหนู  ปริมาณสารสกัดที่10 mg/kg ให้ผลเทียบได้กับไดอะซีแพม 2 mg/kg สารออกฤทธิ์เป็นสารพวกเบนโซฟลาโวน

## อ้างอิง

* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
## แหล่งข้อมูลอื่น

* Floridata.com: ''Passiflora incarnata''
* ''Passiflora incarnata'': information and pictures 
* University of Florida Extension 
* USDA plant profile for purple passionflower includes photographs of flowers and fruits.

หมวดหมู่:วงศ์กะทกรก
หมวดหมู่:สมุนไพร
หมวดหมู่:พืชมีพิษ
หมวดหมู่:พืชที่รับประทานได้
เพลงประจำชาติชิลี

**เพลงประจำชาติชิลี** () เป็นเพลงชาติของสาธารณรัฐชิลีที่ 2 ระหว่าง ค.ศ. 1820 ถึง ค.ศ. 1847 ประพันธ์บทร้องโดย เบร์นาโด เด เบรา อี ปินตาโด และ เรียบเรียงทำนองโดย มานูเอล โรเบลส กูติเอร์เรซ

## เนื้อร้อง

## แหล่งข้อมูลอื่น
* Canción Nacional Chilena  (In MIDI Format)

หมวดหมู่:ประวัติศาสตร์ชิลี
หมวดหมู่:เพลงภาษาสเปน
ชชิลี
หมวดหมู่:สัญลักษณ์ของประเทศชิลี
หนามแท่ง

**หนามแท่ง**หรือ**เค็ด**  เป็นไม้พุ่มในวงศ์ Rubiaceae เป็นไม้ไม่ผลัดใบ มีหนามขนาดใหญ่แหลม ลำต้นสีเทา ผิวเรียบ ใบเดี่ยว แตกสลับเรียงเวียนเป็นกระจุก ใบเรียบ สีเขียว ดอกเดี่ยว ออกตามซอกใบ กลีบดอกขาวแล้วเปลี่ยนเป็นสีเหลือง กลีบดอกเชื่อมติดกันเป็นหลอด ปลายแยก ผลเดี่ยวกลม ปลายผลมีแผลเกิดจากกลีบดอก ผลสีเขียวมีขนสั้นสีน้ำตาลปกคลุม เมื่อแก่เป็นสีน้ำตาลเข้ม อมดำ ใช้ทำเครื่องมือประมง 

## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 31



หมวดหมู่:วงศ์เข็ม
หมวดหมู่:พืชที่ใช้ทำของใช้
พฤษภาคม พ.ศ. 2557

**พฤษภาคม พ.ศ. 2557** เป็นเดือนที่ 5 ของปี พ.ศ. 2557 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

## [[สถานีย่อย:เหตุการณ์ปัจจุบัน]]

หมวดหมู่:พฤษภาคม
*
รัฐเตลังคานา

**เตลังคานา** (; ; ) เป็นรัฐในประเทศอินเดียตั้งอยู่ทางใต้ตอนกลางของประเทศ รัฐเตลังคานามีพื้นที่ 114,840 ตารางกิโลเมตร ใหญ่เป็นอันดับที่ 12 และมีประชากร 35,286,757 คน (เมื่อปี 2554) มากเป็นอันดับที่ 12 ของอินเดีย รัฐเตลังคานามีชายแดนติดกับรัฐอานธรประเทศทางทิศใต้และทิศตะวันออก รัฐมหาราษฏระทางทิศเหนือและทิศตะวันตกเฉียงเหนือ รัฐกรณาฏกะทางทิศตะวันตกและรัฐฉัตตีสครห์ทางทิศตะวันออกเฉียงเหนือ เมื่อวันที่ 2 มิถุนายน 2014 รัฐเตลังคานาได้แยกตัวออกจากส่วนตะวันตกเฉียงเหนือของรัฐอานธรประเทศ เป็นรัฐใหม่ลำดับที่ 29 โดยมีเมืองไฮเดอราบาดเป็นเมืองหลวง เมืองสำคัญอื่น ๆ เช่น วรังคัล, นิซามาบาด, ขัมมัม, กริมนคร เป็นต้น

## การปรับปรุงรัฐ

ในเดือนธันวาคม 2496 คณะกรรมการปรับปรุงรัฐ (States Reorganisation Commission หรือ SRC) ได้รับการแต่งตั้งขึ้นเพื่อจัดตั้งรัฐโดยคำนึงถึงภาษา ต่อมา มีข้อตกลงระหว่างผูของเตลังคานาและอานธรประเทศเมื่อวันที่ 20 กุมภาพันธ์ 2499 ให้ผนวกดินแดนเตลังคานาและอานธรประเทศด้วยความปรารถนาที่จะปกป้องผลประโยชน์ของเตลังคานาจนเกิดเป็นรัฐอานธรประเทศ

ด้วยข้อตกลงสุภาพบุรุษ รัฐบาลกลางจึงผนวกรัฐอานธรประเทศเป็นส่วนหนึ่งของประเทศเมื่อ 1 พฤศจิกายน 2499

#### ขบวนการเตลังคานา
มีความพยายามยับยั้งการผนวกดินแดนเตลังคานาเข้ากับอานธรประเทศในปี 2512, 2519 และ 2552 ส่งผลให้เกิดแรงกระตุ้นในการตั้งรัฐเตลังคานาเป็นเอกเทศจากรัฐอานธรประเทศ จนในที่สุดรัฐบาลกลางอินเดียประกาศแผนการในการจัดตั้งรัฐเตลังคานาในที่สุดเมื่อ 9 ธันวาคม 2552

กระนั้น การเคลื่อนไหวหลากรูปแบบก็ยังเกิดขึ้นในนครไฮเดอราบาดและเขตอื่น ๆ ในเตลังคานา มีผู้เสียชีวิตจากการการฆ่าตัวตายนับร้อยคน การนัดหยุดงานประท้วง และการจลาจลเพื่อเรียกร้องชีวิตของประชาชนที่เสียชีวิตเพื่อเรียกร้องการแยกรัฐดังกล่าว

#### การแยกตัวออกจากรัฐอานธรประเทศ
30 กรกฎาคม 2556 คณะทำงานของรัฐสภา (Congress Working Committee) มีมติเอกฉันท์ให้เสนอแยกเตลังคานาออกจากรัฐอานธรประเทศ มีการนำร่างรัฐบัญญัติปรับปรุงอานธรประเทศ 2014 (Andhra Pradesh Reorganisation Act, 2014 ) เข้าสู่รัฐสภาเมื่อเดือนกุมภาพันธ์ 2557 ร่างรัฐบัญญัติได้รับอนุมัติในเดือนเดียวกันเพื่อจัดตั้งรัฐเตลังคานาอันประกอบไปด้วยเขต 10 แห่งทางตะวันตกเฉียงเหนือของรัฐอานธรประเทศ ร่างรัฐบัญญัตินั้นได้รับการลงนามจากประธานาธิบดีและเผยแพร่ในราชกิจจานุเบกษาเมื่อ 1 มีนาคม 2557

รัฐเตลังคานาได้รับการจัดตั้งอย่างเป็นทางการเมื่อวันที่ 2 มิถุนายน 2557 โดยมีการเฉลิมฉลองทั้งการจุดพลุตลอดคืน การแสดงจากกลุ่มวัฒนธรรม และการขับร้องเพลง "ชยชยเหเตลังคานา" (జయజయహే తెలంగాణ; Jaya jaya he Telangana) ซึ่งเป็นเพลงประจำรัฐ มากกว่า 150 ครั้ง

อย่างไรก็ตาม เมืองไฮเดอราบาดยังคงเป็นเมืองหลวงร่วมกันระหว่างรัฐเตลังคานาและรัฐอานธรประเทศต่อไปอีกอย่างน้อย 10 ปี

## อ้างอิง

รัฐเตลังคานา
หมวดหมู่:รัฐและดินแดนที่ก่อตั้งในปี พ.ศ. 2557
ขมิ้นเครือ

**ขมิ้นเครือ** () เป็นพืชในวงศ์ Menispermaceae เป็นไม้เถาเลื้อยขนาดใหญ่ ดอกแยกเพศแยกต้น รากเป็นรูพรุนคล้ายฟองน้ำ ปลายยอดอ่อนเป็นมือเลื้อย เปลือกลำต้นแก่เป็นสีเหลืองอมเทา ใบเดี่ยว ขอบเรียบ ดอกช่อ ดอกตัวผู้มีกลิ่นหอม ผลมีเมล็ดเดียวสีเหลืองหรือสีส้ม พบในอินเดีย เอเชียตะวันออกเฉียงใต้ และจีนตอนใต้ 

ส่วนลำต้นให้สีเหลือง ในกาลีมันตันใช้ย้อมเสื่อที่ทำจากหวาย ในอินเดียและอินโดจีนใช้ย้อมผ้า บางครั้งนำสีเหลืองที่ได้ไปผสมกับสีจากครามจะได้สีเขียว ในชวาใช้น้ำต้มรากและลำต้นแก้ท้องเสียและเบาหวาน ในซาราวักใช้รักษาโรคกระเพาะ ชาวม้งนำใบมาทุบแล้วใช้ห่อพันบริเวณที่เอ็นขาดเพื่อช่วยประสานเอ็น เมล็ดมีพิษ รับประทานแล้วทำให้อาเจียน ถึงตายได้ 

## อ้างอิง

หมวดหมู่:วงศ์บอระเพ็ด
หมวดหมู่:พืชให้สีย้อม
หมวดหมู่:พืชมีพิษ
หมวดหมู่:สมุนไพร